မိုးဗြဲရေကာတာ

မိုးဗြဲ ရေကာတာသည် ရှမ်းပြည်နယ်တောင်ပိုင်း၊ ရှမ်းပြည်နယ်နှင့် ကယားပြည်နယ်တို့၏ နယ်စပ်အနီး မိုးဗြဲတွင် တည်ရှိသည်။ ကယားပြည်နယ်အတွင်းရှိ ဘီလူးချောင်း လျှပ်စစ်ဓာတ်အားပေးစက်ရုံများအတွက် အဓိကရေလှောင်ကန်ကြီးဖြစ်သည်။ သမိုင်းကြောင်း ရေအားလျှပ်စစ် ထုတ်လုပ်ခြင်း မြန်မာနိုင်ငံ အစိုးရ၏ စီမံကိန်းပေါင်းများစွာ အနက် ဘီလူးချောင်း ရေအားလျှပ်စစ်စီမံကိန်းသည် အကြီးအကျယ်ဆုံး စီမံကိန်းကြီးဖြစ်ခဲ့သည်။ ဒုတိယကမ္ဘာစစ်ကြီး ပြီး၍ လွတ်လပ်ရေး မရမီကပင် ဗိုလ်ချုပ်အောင်ဆန်း အမှူးပြုသော အမျိုးသား ခေါင်းဆောင်ကြီးများသည် လွတ်လပ်ရေးရရန် တစ်ဖက်မှ စိုင်းပြင်းလျက်၊ တစ်ဖက်က နိုင်ငံ၏ တိုးတက်ဖွံ့ဖြိုးရေးကို ဆွေးနွေးစီစဉ်ခဲ့ကြသည်။ ခေါင်းဆောင်ကြီးများသည် နိုင်ငံ၏ စီးပွားရေး တိုးတက်ဖွံ့ဖြိုးမှုအတွက် အရေးပါလှသော အချက် နှစ်ရပ်ကို တွေ့ရသည်။ ပထမအချက်သည် လယ်ယာစိုက်ပျိုး ရေး လုပ်ငန်းကို ခေတ်မီစွာ တိုးချဲ့လုပ်ကိုင်ရေးဖြစ်၍၊ ဒုတိယ အချက်သည် စက်မှုလုပ်ငန်း တိုးတက်ထွန်းကားရေး ဖြစ်သည်။ စက်မှုလုပ်ငန်း ထွန်းကားဖွံ့ဖြိုးရေးအတွက် လျှပ်စစ်ဓာတ်အား ကို နိုင်ငံနှင့်အဝန်း ပြည့်ပြည့်စုံစုံ လုံလုံလောက်လောက် ဖောဖောသီသီ ရနိုင်မှ ဖြစ်နိုင်မည့် အကြောင်းကိုလည်း ခေါင်းဆောင်ကြီးများ သဘောပေါက်ကြသည်။ လွတ်လပ်ရေးရအပြီးတွင် အခြေအနေအရပ်ရပ်အရ နောက်ဆုံးတွင် ကယားပြည်နယ်ရှိ လောပိတအရပ်ကို စီမံကိန်းကြီးစရန် ရွေးချယ်ခဲ့ကြသည်။ အင်းလေးကန်မှ မြစ်ဖျားခံသော ဘီလူးချောင်းသည် လွိုင်ကော်မြို့ကို ဖြတ်သန်းကာ လောပိတအရပ်တွင် ပွန်းချောင်းနှင့်ဆုံပြီး သံလွင်မြစ်အတွင်း စီးဝင်သည်။ ဘီလူးချောင်းမှာ နွေရာသီတွင် လုံလောက်သော ရေအားမရနိုင်၍ ရှမ်းပြည်နယ်အတွင်းရှိ ဖယ်ခုံအင်းကြီးကို မိုးဗြဲကျေးရွာအနီးတွင် ဆည်တည်ဆောက်ခဲ့ပြီး ဘီလူးချောင်းရေကို ထိန်းနိုင်ခဲ့ကြသည်။မြန်မာ့စွယ်စုံကျမ်း၊ အတွဲ(၈) တည်ဆောက်ခြင်း ကနဦးတည်ဆောက်မှုများကို ၁၉၆၂ခုနှစ်တွင် စတင်ခဲ့သော်လည်း နိုင်ငံရေးပြဿနာများကြောင့် ၁၉၆၈ခုနှစ်တွင် ပြန်လည်စတင်ခဲ့သည်။ ကာယ၊ဉာဏလုပ်သားပေါင်း ၂၆၅၆ဦးပါဝင်တည်ဆောက်ခဲ့သည်။ ၁၉၇၁ခုနှစ် စက်တင်ဘာလ ၃၀ရက်နေ့တွင် တည်ဆောက်ပြီးစီးခဲ့သည်။ဤစီမံကိန်းကြောင့် ဒေသခံ ၈၀၀၀ခန့် ပြောင်းရွှေ့ခဲ့ရသည်။ 280px|အောင်ပန်း-လွိုင်ကော် ကားလမ်းမှအဝင် အချက်အလက်များ အင်းလေးကန်မှ ဆက်လက်စီးဆင်းလာသောရေသည် ဖယ်ခုံမြို့နယ်အတွင်းတွင် ဖယ်ခုံအင်းကြီးဖြစ်လာသည်။ ထိုအင်းကို မိုးဗြဲကျေးရွာ()အနီးတွင် ဆည်တည်ဆောက်ခဲ့သည်။ ထိုမိုးဗြဲဆည်မှတစ်ဆင့် ဘီလူးချောင်းအဖြစ် ဆက်လက်စီးဆင်းသည်။ လွိုင်ကော်နှင့် အင်းလေးကန်ကို ဆက်သွယ်သောရေလမ်းကြောင်းပေါ်တွင် တည်ရှိကာ ဆည်နှင့် ဘီလူးချောင်းကို ဆက်သွယ်သော တူးမြောင်းတစ်ခုပါဝင်ပြီး မြန်မာနိုင်ငံ၏ တစ်ခုတည်းသော ရေကြောင်းသွားလာရေးပါဝင်သည့်ဆည်ဖြစ်သည်။ တူးမြောင်း (ရေထိန်းကန်) အမြင့်ဆုံးရေမျက်နှာပြင် အကျယ်အဝန်း၇၆ စတုရန်းမိုင်အလျား၃၄မိုင်ခန့်အမြင့်ဆုံးရေအမှတ်၂၈၉၇ပေအနိမ့်ဆုံးရေအမှတ်၂၈၈၀ပေဒီဇိုင်း၏ ရေလျှံနှုန်း၃၂၅၀၀ ကုဗပေ/စက္ကန့်အမြင့်ဆုံးသိုလှောင်နိုင်မှု၆၈၇၀၀၀ ဧကပေပင်လယ်ရေမျက်နှာပြင်အမြင့် ၂၈၉၇တွင် အသားတင်ရေလှောင်နိုင်ခြင်း၂၉.၂ ဘီလီယံကုဗပေမြေသားတာရိုးအလျား၈၀၀၀ပေခန့်အမြင့် (ပင်လယ်ရေမျက်နှာပြင်အထက်)၂၉၁၅ပေထိပ်ဝအကျယ်ပေ၂၀တာတမံအမြင့်ဆုံးနေရာပေ၆၀ရေထုတ်တံခါးတံခါးပေါက်၄ပေါက်အမြင့် (ပင်လယ်ရေမျက်နှာပြင်အထက်)၂၈၇၇ပေတံခါးတစ်ခု၏အကျယ်၂၃ပေတိုင်တစ်ခု၏ထု၆.၈ပေစုစုပေါင်းအလျား၁၁၅ပေ၄လက်မရေထိန်းကန်အမြင့် (ပင်လယ်ရေမျက်နှာပြင်အထက်)၂၈၄၆ပေတံခါးများ၏အကျယ်၁၉ပေအများဆုံးရေထုတ်မှု၂၄၀၀၀ကုဗပေ/စက္ကန့်ရေကြောင်းသွားလာမှုကန်၂ဆင့်ကန်အကျယ်၂၁ပေအလျား၁၂၀ပေဆည်မြောင်းရေသွင်းတံခါးမ၂ခုပေးနိုင်သောဧက၂၀၀၀ |အချက်အလက်များ ပြခန်း ကိုးကား Category:ရှမ်းပြည်နယ် Category:မြန်မာနိုင်ငံရှိ တာတမံများ